“เอ็กซอนโมบิลฯ” สนับสนุนงานวันข้าวและชาวนาไทย จ.ขอนแก่น
“เอ็กซอนโมบิล เอ็กซ์โพลเรชั่น แอนด์ โพรดักชั่น โคราช อิงค์” สนับสนุนงานวันข้าวและชาวนาไทย จังหวัดขอนแก่น
“เอ็กซอนโมบิล เอ็กซ์โพลเรชั่น แอนด์ โพรดักชั่น โคราช อิงค์” สนับสนุนงานวันข้าวและชาวนาไทย จังหวัดขอนแก่น
12 ก.ค. 2565

บริษัท เอ็กซอนโมบิล เอ็กซ์โพลเรชั่น แอนด์ โพรดักชั่น โคราช อิงค์ สนับสนุนการรณรงค์การทำนาหยอดเพื่อลดต้นทุนการผลิตข้าว ณ แปลงนาเกษตรกร หมู่ 1 ตำบลกุดน้ำใส อำเภอน้ำพอง จังหวัดขอนแก่น เนื่องในโอกาสวันข้าวและชาวนาไทย โดยมีนายสุเทพ มณีโชติ รองผู้ว่าราชการจังหวัดขอนแก่นได้ให้เกียรติมาเป็นประธานในพิธี
โดยโอกาสนี้ นายวีระ ภูเพ่น เจ้าหน้าที่ประสานงานและความปลอดภัย เป็นตัวแทนมอบเงินจำนวน 5,000 บาท เพื่อสนับสนุนกิจกรรมดังกล่าว ให้แก่ นายวิรัตน์ เย็นสบาย นายกเทศมนตรี เทศบาลตำบลกุดน้ำใส เป็นตัวแทนรับมอบการสนับสนุนในครั้งนี้ ซึ่งจัดขึ้น ณ สำนักงานเทศบาลตำบลกุดน้ำใสการทำนาหยอด เป็นวิธีการปลูกข้าวที่อาศัยน้ำฝน และนิยมทำในพื้นที่ที่การกระจายของฝนไม่แน่นอน
สำหรับ บริษัท เอ็กซอนโมบิล เอ็กซ์โพลเรชั่น แอนด์ โพรดักชั่น โคราช อิงค์ เป็นบริษัทในเครือ เอ็กซอน โมบิล คอร์ปอเรชั่น ในประเทศไทย ที่ได้ดำเนินการผลิตก๊าซธรรมชาติในพื้นที่อำเภอน้ำพอง จังหวัดขอนแก่น เพื่อใช้เป็นเชื้อเพลิงสำหรับการผลิตกระแสไฟฟ้าในภาคตะวันออก เฉียงเหนือของประเทศไทย